FI Euroopan unionin virallinen lehti L 167/16

KOMISSION TÄYTÄNTÖÖNPANOASETUS (EU) 2017/1156,

annettu 27 päivänä kesäkuuta 2017,

neuvoston asetuksen (EY) N:o 774/94 soveltamista koskevista yksityiskohtaisista säännöistä eräiden yhteisön tariffikiintiöiden avaamisen ja hallinnointitavan osalta siipikarjanliha-alalla annetun asetuksen (EY) N:o 1385/2007 muuttamisesta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 187 artiklan a alakohdan,

sekä katsoo seuraavaa:

(1) Euroopan unionin ja Brasilian liittotasavallan välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen johdosta kirjeenvaihtona tehty sopimus (2), jäljempänä ’sopimus’, allekirjoitettiin 25 päivänä marraskuuta 2016. Sen allekirjoittaminen Euroopan unionin puolesta hyväksyttiin neuvoston päätöksellä (EU) 2016/1995 (3) ja sen tekeminen neuvoston päätöksellä (EU) 2017/730 (4).

(2) Sopimuksen mukaan Euroopan unioni myöntää Brasilialle 4 766 tonnin lisämäärän EU:n tariffikiintiöön ”kanan palat, jäädytetyt” (nimikkeet 0207 14 10, 0207 14 50 ja 0207 14 70) siten, että kiintiötulli on edelleen 0 prosenttia, ja 610 tonnin lisämäärän Brasiliaa koskevaan EU:n tariffikiintiöön ”kalkkunan palat, jäädytetyt” (nimikkeet 0207 27 10, 0207 27 20 ja 0207 27 80), siten, että kiintiötulli on edelleen 0 prosenttia.

(3) Komission asetuksessa (EY) N:o 1385/2007 (5) säädetään eräiden siipikarjanlihaa koskevien EU:n tariffikiintiöiden avaamisesta ja hallinnoinnista, ja se kattaa myös Brasiliasta tuodun siipikarjanlihan. Kyseistä asetusta on aiheellista muuttaa, jotta sopimuksen nojalla myönnetyt lisämäärät otettaisiin huomioon.

(4) Vuotta 2017 koskevat siipikarjanlihan lisämäärät lasketaan määräsuhteessa sopimuksen nojalla myönnetyn vuosittaisen lisämäärän perusteella ja huomioiden sopimuksen voimaantulopäivä.

(5) Sopimus tulee voimaan 30 päivänä kesäkuuta 2017. Koska sopimuksen piiriin kuuluvia siipikarjanlihakiintiöitä hallinnoidaan neljännesvuosittain ja koska 1 päivänä heinäkuuta 2017 alkavan osakauden hakuaika olisi sopimuksen voimaantulohetkellä päättynyt, vuodeksi 2017 sopimuksen nojalla myönnettävät lisämäärät olisi asetettava haettavaksi 1 päivänä lokakuuta 2017 alkavalla osakaudella.

(6) Kaikkien sopimuksen piiriin kuuluvien vuotuisten siipikarjanlihan lisämäärien olisi oltava saatavilla 1 päivänä tammikuuta 2018 alkavasta kiintiökaudesta lähtien.

(7) Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Korvataan asetuksen (EY) N:o 1385/2007 liite I tämän asetuksen liitteellä.

2 artikla

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä kesäkuuta 2017. Komission puolesta Puheenjohtaja Jean-Claude JUNCKER

(1) EUVL L 347, 20.12.2013, s. 671.

(2) Euroopan unionin ja Brasilian liittotasavallan välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen johdosta kirjeenvaihtona tehty sopimus (EUVL L 108, 26.4.2017, s. 3).

(3) Neuvoston päätös (EU) 2016/1995, annettu 11 päivänä marraskuuta 2016, Euroopan unionin ja Brasilian liittotasavallan välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen johdosta kirjeenvaihtona tehdyn sopimuksen allekirjoittamisesta Euroopan unionin puolesta (EUVL L 308, 16.11.2016, s. 1).

(4) Neuvoston päätös (EU) 2017/730, annettu 25 päivänä huhtikuuta 2017, Euroopan unionin ja Brasilian liittotasavallan välillä vuoden 1994 tullitariffeja ja kauppaa koskevan yleissopimuksen (GATT) XXIV artiklan 6 kohdan ja XXVIII artiklan mukaisesti Kroatian tasavallan myönnytysluettelossa olevien myönnytysten muuttamisesta Kroatian tasavallan Euroopan unioniin liittymisen johdosta kirjeenvaihtona tehdyn sopimuksen tekemisestä (EUVL L 108, 26.4.2017, s. 1).

(5) Komission asetus (EY) N:o 1385/2007, annettu 26 päivänä marraskuuta 2007, neuvoston asetuksen (EY) N:o 774/94 soveltamista koskevista yksityiskohtaisista säännöistä eräiden yhteisön tariffikiintiöiden avaamisen ja hallinnointitavan osalta siipikarjanliha-alalla (EUVL L 309, 27.11.2007, s. 47).